শুরু হচ্ছে WPL, আজই গড়াবে বল, কোথায় দেখবেন লাইভ ম্যাচ?

ওয়েব ডেস্ক: বেজে গিয়েছে দামামা। আজ সন্ধ্যে থেকেই বাইশ গজের মহারণে নামছেন হরমনপ্রীত, স্মৃতি, জেমাইমা, রিচারা। শুরু হচ্ছে মেয়েদের প্রিমিয়ার লিগ (Women’s Premier League 2026)। নভেম্বরের মেগা-নিলামে একাধিক দলের খোলনলচে বদলে গিয়েছে। সেই কারণে ডব্লিউপিএল-এর (WPL 2026) চতুর্থ মরসুম আরও আকর্ষক হতে চলেছে। কিন্তু কীভাবে, কোথায়, কখন দেখবেন বীরাঙ্গনাদের এই বাইশ গজের মহাযুদ্ধ? চলুন বিস্তারিত জেনে নেওয়া যাক।

টুর্নামেন্টের প্রথম ম্যাচে গতবারের ডব্লিউপিএল চ্যাম্পিয়ন দল মুম্বই ইন্ডিয়ান্স (Mumbai Indians) তাদের অভিযান শুরু করছে এক হাই-ভোল্টেজ ম্যাচ দিয়ে। আজ সন্ধ্যার এই মেগা-ম্যাচে হরমনের দল ২০২৪ সালের চ্যাম্পিয়ন রয়্যাল চ্যালেঞ্জার্স বেঙ্গালুরুর (Royal Challengers Bengaluru) মুখোমুখি হতে চলেছে। নভি মুম্বইয়ের ডিওয়াই পাটিল স্টেডিয়ামে সন্ধ্যে ৭.৩০ থেকে খেলা হবে এই ম্যাচটি।

আরও পড়ুন: নাবালিকা অ্যাথলিটকে যৌন হেনস্থা! বরখাস্ত জাতীয় স্তরের কোচ

মোট ২২টি ম্যাচ নিয়ে ডব্লিউইএল-এর এই মরসুমটিকে দুই পর্বে ভাগ করা হয়েছে, যেখানে প্রথম ১১টি ম্যাচ খেলা হবে নভি মুম্বইয়ের ডিওয়াই পাটিল স্টেডিয়ামে এবং বাকি লিগ ম্যাচ ও প্লে-অফের খেলাগুলি হবে ভদোদরার বিসিএ স্টেডিয়ামে। আগামী ৫ ফেব্রুয়ারি টুর্নামেন্টের ফাইনাল ম্যাচটি খেলা হবে সেখানেই। ডব্লিউপিএল-এর পাঁচটি দল ডাবল রাউন্ড-রবিন ফরম্যাটে খেলবে।

ভারতে মহিলাদের প্রিমিয়ার লিগের টিভি সম্প্রচার লাইভ (WPL Live Streaming) দেখতে পারবেন স্টার স্পোর্টস নেটওয়ার্কে। স্টার স্পোর্টস-এ, স্টার স্পোর্টস-২ এবং স্টার স্পোর্টস সিলেক্ট-১ চ্যানেলে দেখা যাবেন ডব্লিউপিএল-এর ম্যাচগুলি। এছাড়াও এপনি যদি মোবাইল বা কম্পিউটার থেকে লাইভ স্ট্রিমিং দেখতে এক্সান তাহলে আপনাকে জিও-হটস্টার অ্যাপ ও ওয়েবসাইটে যেতে হবে।

দেখুন আরও খবর: